**MANUÁL PRE RODIČOV:**

1. **Vytlačiť Prihlášku na vzdelávanie v základnej škole** z webovej stránky školy, príp. vyzdvihnúť prihlášku v tlačenej podobe na určených miestach (materská škola, vchodové dvere hlavnej budovy Základnej školy Milana Mravca, Raková 950, elokované pracovisko v Trstenej).
2. **Prihlášku vypísať** (aspoň základné údaje, ostatné dopíšeme pri zápise) a **podpísať oboma zákonnými zástupcami**.
3. **Prihlášku doniesť na zápis**, nezabudnúť ani na rodný list dieťaťa a občiansky preukaz zákonného zástupcu.
4. V prípade, že na zápis príde s dieťaťom **len jeden zákonný zástupca,** je potrebné doniesť aj vypísané **písomné vyhlásenie podpísané oboma zákonnými zástupcami.**

Čo robiť ak **dieťa dosiahne šesť rokov** veku do 31. 08. 2023 **a nedosiahne školskú spôsobilosť? (po minulé roky „odklad“)**

1. Prísť v dňoch zápisu do školy na zápis (najlepšie obaja rodičia).
2. Priniesť z materskej školy rozhodnutie o pokračovaní v plnení predprimárneho vzdelávania.
3. Prevziať od riaditeľky školy rozhodnutie o neprijatí (obaja rodičia).

**Zápis na plnenie povinnej školskej dochádzky pre školský rok 2023/2024**

1. Zápis bude prebiehať v prítomnosti dieťaťa a jedného, ale najlepšie oboch zákonných zástupcov.
2. Jednou z podmienok pre prijatie žiaka do základnej školy je vypísaná Prihláška na vzdelávanie v základnej škole a tá musí byť podpísaná od oboch zákonných zástupcov (vo výnimočných prípadoch stačí podpis jedného zákonného zástupcu). Prihláška bude k dispozícii na stránke našej školy [www.zsrakova.edupage.org](http://www.zsrakova.edupage.org) Zároveň bude k dispozícii v tlačenej podobe v euroobale v materských školách a na vchodových dverách hlavnej budovy Základnej školy Milana Mravca, Raková 950 i v elokovanom pracovisku v Trstenej.
3. Rozhodnutie o prijatí/neprijatí žiaka na vzdelávanie v základnej škole, ktoré pri zápise vydá riaditeľka školy, je potrebné doručiť obom zákonným zástupcom, a preto budeme vďační za prítomnosť oboch rodičov.
4. Ak sa zápisu s dieťaťom zúčastní len jeden zákonný zástupca (najčastejšie mama) a druhý zákonný zástupca (najčastejšie otec) súhlasí s tým, aby rozhodnutie bolo doručené len jednému z nich, je potrebné, aby už k zápisu z domu priniesol zákonný zástupca prítomný s dieťaťom na zápise vypísané písomné vyhlásenie a podpísané oboma zákonnými zástupcami. Ak prídu na zápis s dieťaťom obaja zákonní zástupcovia, písomné vyhlásenie nie je potrebné. Písomné vyhlásenie bude k dispozícii na stránke školy [www.zsrakova.edupage.org](http://www.zsrakova.edupage.org) a bude aj prílohou každej tlačenej prihlášky.